[{"text_idx": "#000000", "text": "Kokku kuluv aeg: 35 min"}, {"text_idx": "#000001", "text": "Valmista kanafilee praadimiseks ette tampides taignarulliga toidukile all u\u0308htlaseks, siis ku\u0308pseb kanafilee pannil u\u0308htlaselt.\nVala pannile oliivo\u0303li ja prae kanafileed keskmisel kuumusel ning maitsesta soola ja pipraga.\nSeeja\u0308rel lisa hakitud ku\u0308u\u0308slauk ja va\u0308henda natukene kuumust kui kanafileed enam va\u0308ga ei vetru.\nSeeja\u0308rel lisa hoisini- ja soja kaste, seesamiseemneo\u0303li, ts\u030cilli ja keeruta kanafileed kastmega kokku ning ja\u0308ta veel va\u0308heks ajaks pannile karamelliseeruma.\nServeeri rohelise sibula ja seesamiseemnetega."}, {"text_idx": "#000002", "text": "Hiina uue aasta ta\u0308histamine on ta\u0308ies hoos ning miks mitte nautida sel ajal just Hiina toite. Ta\u0308nagi on meil u\u0308ks nendepa\u0308rane roog kavas \u2013 pisut riisi, pisut kana ja u\u0308ht isua\u0308ratavat kastet, mida Aasiamaad juba pikemat aega nautinud on. Roaks on meil ta\u0308na siis kana hoisin kastmes ning abiks toimetustel kauplus Apelsin."}, {"text_idx": "#000004", "text": "Hoisin kaste on ta\u0308nase Hiina aladel olnud tuntud juba aastasadu ning algselt oli see u\u0308ldse mo\u0303eldud vaid mereandide ko\u0303rvale. Isegi so\u0303na hoisin pa\u0308rineb kantooni keelest ning ta\u0308hendabki just mereande. Algselt sisaldas see kaste ka ise mereande, peamiselt krevette, kuid aja mo\u0308o\u0308dudes sai selgeks, et odavam on mereannid sealt va\u0308lja ja\u0308tta. Nu\u0308u\u0308dseks po\u0303hinevad enamus hoisin kastmed sojaubadel ning nende ka\u0308a\u0308ritamisel tekkinud mahladel. Muideks, sobib see ka va\u0308ga ha\u0308sti dipina erinevate lihatoitude ko\u0303rvale, kuid mina kasutasin teda kohe liha maitsestamisel. Sellist rooga teha oli mu esimene kord, hoolimata sellest valmis u\u0308ks isua\u0308ratavalt hea kana hoisin kastmes."}, {"text_idx": "#000005", "text": "Pisut riisi, pisut kana ja hoisin kaste"}, {"text_idx": "#000006", "text": "Nagu ko\u0303ik muu meie lehel, ei ole ka ka\u0308esolev toit midagi u\u0308lema\u0308a\u0308ra keerulist. Kui olin valmis kokkama panin esmalt riisi tulele ja lisasin ka pisut maitset. Seeja\u0308rel la\u0308ks pannile kana, millele tuli siis u\u0308mber teha hoisini kaste. Muide, see pann \u2013 ko\u0303ige parem leid u\u0308le pika aja. Nimelt sobib ta mitte ainult ko\u0303ikide mu pliidiraudadega kokku, vaid temaga saab ka ahjus ku\u0308psetada. Kana valmis, riis samuti, ja\u0308i u\u0308le ainult toit lauale to\u0303sta ja sinna pisut rohelist lisada. Kellel on ka\u0308epa\u0308rast ka so\u0308o\u0308gipulgad, on aeg neile ha\u0308a\u0308l sisse lu\u0308u\u0308a."}, {"text_idx": "#000007", "text": "Ja nii ongi. Mo\u0303nusalt toitev, kuid samas kerge ko\u0303huta\u0308is hiinapa\u0308rast rooga u\u0308he ho\u0303rgutava kastmega. Tuletan veelkord meelde, et hoisin kaste sobib ideaalselt ka dipiks ko\u0303ikide lihasna\u0308kkide ko\u0303rvale, seega kui teil juhtub seda u\u0308le ja\u0308a\u0308ma, teate kus kasutada. Nu\u0308u\u0308d ei muud kui sammud kaupluse Apelsin suunas, et leida omale ko\u0303ik kodus vajalik ning enamgi veel ja proovige ka ise ja\u0308rele see kana hoisin kastmes!"}]